ai4bharat/Pralekha huggingface dataset:
பிரதமர் அலுவலகம்
பிரதமர் மோடி தலைமையில் 18-வது ஆசியான்-இந்தியா உச்சி மாநாடு
ஆசியான் எனப்படும் தென்கிழக்கு ஆசிய நாடுகளின் கூட்டமைப்பின் தலைவர் புருனே சுல்தான் ஹாஜி ஹசனல் போல்கியாவின் அழைப்பை ஏற்று பிரதமர் திரு. நரேந்திர மோடி 18-வது ஆசியான்-இந்தியா உச்சி மாநாட்டில் பங்கேற்றார். காணொலி மூலம் நடைபெற்ற இந்த உச்சிமாட்டில் ஆசியான் நாடுகளைச் சேர்ந்த தலைவர்கள் கலந்து கொள்கின்றனர்.
2022-ஆம் ஆண்டு, ஆசியான்–இந்தியா நாடுகளிடையேயான உறவுகளின் 30-ஆம் ஆண்டைக் குறிக்கிறது. இதனால் இந்த ஆண்டை இந்தியா-ஆசியான் நட்பு ஆண்டாக ஆசியான் தலைவர்கள் குறிப்பிடுகின்றனர். இந்தியாவின் கிழக்கு நோக்கிய கொள்கைக்கு ஆசியான் கூட்டமைப்பு ஆற்றி வரும் பங்களிப்பை பிரதமர் மோடி கோடிட்டுக் காட்டினார். மேலும், இந்தோ – பசிபிக் பிராந்தியத்தின் மேம்பாட்டுக்கும் அக்கூட்டமைப்பு உதவியாக உள்ளது என்று அவர் தெரிவித்துள்ளார். இந்த பிராந்தியத்தில் அமைதி, நிலைத்தன்மை மற்றும் செழுமையை உண்டாக்குவதற்கான இந்தியா-ஆசியான் கூட்டு அறிக்கையை பிரதமர் மோடியும் ஆசியான் தலைவர்களும் வரவேற்றனர்.
கொவிட்-19 எதிர்கொள்வதற்கான பிராந்தியத்தில் இந்தியா ஆற்றியுள்ள பங்களிப்பு குறித்தும் ஆசியான் முயற்சிகளுக்கு இந்தியா அளித்த ஆதரவு குறித்தும் பிரதமர் கூறினார். மியான்மருக்கான ஆசியானின் மனிதாபிமான திட்டத்திற்கு, 200,000 அமெரிக்க டாலர் மதிப்பிலான மருத்துவப் பொருட்களை இந்தியா வழங்கியுள்ளது. அதேபோல், ஆசியான் கொவிட் -19 நிவாரண நிதிக்கு இந்தியா 1 மில்லியன் அமெரிக்க டாலர் வழங்கியுள்ளது.
நேரடியான முறை, டிஜிட்டல் முறை மற்றும் மக்களுக்கு இடையேயான உறவுகளை வலுப்படுத்துவதில் இந்தியா-ஆசியான் பங்கு குறித்து தலைவர்கள் கருத்துகளை பரிமாறிக் கொண்டனர். இந்தியா-ஆசியான் கலாச்சார இணைப்பை மேலும் வலுப்படுத்த, ஆசியான் கலாச்சார பாரம்பரியப் பட்டியலை நிறுவுவதற்கு இந்தியாவின் ஆதரவை பிரதமர் அறிவித்தார். வர்த்தகம் மற்றும் முதலீட்டில், கொவிட்டுக்கு பிந்தைய பொருளாதார மீட்சிக்கு விநியோகச் சங்கிலிகளின் மீள்தன்மை மற்றும் அதனை பல்வகைப்படுத்தலின் முக்கியத்துவத்தை பிரதமர் மோடி கோடிட்டுக்காட்டினார். இது தொடர்பாக, இந்தியா-ஆசியான் தடையற்ற வர்த்தகப் பகுதியைச் சீரமைக்க வேண்டிய அவசியத்தை குறித்தும் அவர் எடுத்துரைத்தார்.
பிராந்தியத்தில் இந்தியா அளித்துள்ள பங்கு, குறிப்பாக தற்போதைய கொவிட்-19 தொற்று காலத்தில் தடுப்பூசி விநியோகம் மூலம் இந்தியா அளித்துள்ள பங்கை ஆசியான் தலைவர்கள் பாராட்டினர். இந்தோ – பசிபிக் பிராந்தியத்தில் ஆசியான் பங்களிப்பு இந்தியாவின் ஆதரவையும் தலைவர்கள் வரவேற்றனர். அதேபோல், கூட்டறிக்கை மூலம் இந்த பிராந்தியத்தில் இந்தியா-ஆசியான் ஒத்துழைப்பை அதிக அளவில் எதிர்பார்ப்பதாக கூறினார்.
தென் சீனக் கடல் மற்றும் பயங்கரவாதம் உள்ளிட்ட பொதுவான நலன்கள் மற்றும் அக்கறை கொண்ட பிராந்திய மற்றும் சர்வதேசப் பிரச்சனைகள் குறித்தும் விவாதங்கள் நடைபெற்றன. சர்வதேச சட்டத்தை, குறிப்பாக UNCLOS எனப்படும் கடல் சட்டம் பற்றிய ஐக்கிய நாடுகளின் உடன்படிக்கையை கடைபிடிப்பது உட்பட, பிராந்தியத்தில் விதிகள் அடிப்படையிலான ஒழுங்கை மேம்படுத்துவதன் முக்கியத்துவத்தை இரு தரப்பினரும் விவாதித்தனர். தென் சீனக் கடலில் அமைதி, நிலைத்தன்மை, பாதுகாப்பு பேணுதல்-ஊக்குவித்தல் ஆகியவற்றின் முக்கியத்துவத்தையும், மற்றும் வழிசெலுத்தல் மற்றும் அதிக விமானப் பயணங்களின் சுதந்திரத்தை உறுதி செய்வதன் முக்கியத்துவத்தை தலைவர்கள் உறுதிப்படுத்தினர்.
ஆசியான் நாடுகளுக்கும், இந்தியாவுக்கும் இடையேயான உறவானது ஆழமான, வலுவான மற்றும் பன்முகத்தன்மை கொண்டது. 18வது இந்தியா-ஆசியான் உச்சி மாநாடு இந்த உறவின் பல்வேறு அம்சங்களை மறுபரிசீலனை செய்வதற்கான வாய்ப்பை வழங்கியது
பிரதமர் அலுவலகம்
டாக்டர். சியாமா பிரசாத் முகர்ஜியின் மறைந்த தினத்தன்று பிரதமர் அவருக்கு அஞ்சலி
டாக்டர். சியாமா பிரசாத் முகர்ஜியின் மறைந்த தினத்தன்று பிரதமர் திரு. நரேந்திர மோடி அவருக்கு அஞ்சலி செலுத்தினார்.
(பாரதத் தாயின் உன்னதப் புதல்வனான டாக்டர். ஷியாம்பிரசாத் முகர்ஜி அவர்களுக்கு அவரது நினைவு தினத்தில் என் மரியாதைகளை செலுத்துகிறேன்” என்று பிரதமர் குறிப்பிட்டுள்ளார்.
குடியரசுத் துணைத் தலைவர் செயலகம்
இந்திய நிர்வாகத்தின் மையப்புள்ளியாக தர்மம் விளங்குகிறது- குடியரசுத் துணைத்தலைவர்
நிர்வாகத்தின் மையப்புள்ளியாக தர்மத்தை இந்தியா கொண்டுள்ளது என்று குடியரசு துணைத்தலைவர் திரு.வெங்கையா நாயுடு கூறியுள்ளார். ஹைதராபாத்தில் ஆந்திரா மற்றும் தெலுங்கானா மாநில வழக்கறிஞர்கள் சங்கத்தினர் இடையே அவர் பேசினார். ஆந்திரா ,தெலுங்கானா பொறுப்பு தலைமை நீதிபதி ரமேஷ் ரங்கநாதன், தெலுங்கானா துணை முதலமைச்சர் முமது மஹமூது அலி மற்றும் பலர் இதில் கலந்து கொண்டனர்.
தர்மம் என்பது சமுதாயத்தின் நிலைதன்மைக்கும், சமூக ஒழுங்கைப் பராமரிக்கவும், மனித குல மேம்பாட்டுக்கும் அடையாளமாகத் திகழ்கிறது என்று குடியரசுத் துணைத்தலைவர் கூறினார். இந்த லட்சியங்களை நிறைவேற்றும் நோக்கமே தர்மம் ஆகும் என்றார் அவர்.
நமது நாகரிகத்தை நிலைநிறுத்த நாம் சட்டத்தை பின்பற்றுவதும் தர்மமாக கருதப்படும் என்று அவர் கூறினார். இதன்மூலம் மனித சமுதாயம் நிலைத்து நிற்கும். சட்டமும், தார்மீகமும் உலகில் தர்மத்தை நிலைநாட்டுகின்றன என்ற சாணக்கியரின் பொன்மொழியை அவர் நினைவு கூர்ந்தார். இதை நாம் அணைவரும் நமது வாழ்வில் கடைப்பிடிக்க வேண்டும் என்று அவர் வலியுறுத்தினார்.
சட்ட அமலாக்கம், நீதி வழங்கல் ஆகியவை துரிதமாகவும், சிறப்பாகவும் செயல்படுத்தப்பட வேண்டும் என்று குடியரசுத் துணைத்தலைவர் வலியுறுத்தினார். வழக்கறிஞர்கள், நீதிபதிகள், நீதிமன்றங்களின் நடத்தை மற்றும் செயல்பாடுகள் சாதாரண குடிமக்களின் வாழ்க்கையில் தாக்கத்தை ஏற்படுத்தும் என்று அவர் குறிப்பிட்டார். நீதியியல் நடவடிக்கையின் ஆதாரமாக வழக்கறிஞர்களின் துடிப்பான அணுகுமுறை உள்ளது என்று அவர் கூறினார்.
நீதி வழங்கல் முறை தற்போது பல்வேறு சவால்களை எதிர்கொண்டுள்ளது என்று குடியரசுத் துணைத்தலைவர் கூறினார். பொதுவான தர்ம, நியாயங்கள் குறைந்து வருவது ,நீதி வழங்கல் முறையிலும் பாதிப்பை ஏற்படுத்தி உள்ளதாக அவர் கூறினார். மாறி வரும் போக்குகளுக்கு ஏற்ப வழக்கறிஞர்கள் தங்களை ஆயத்தப்படுத்திக் கொள்ள வேண்டும் என்று கூறிய அவர் ,அப்போதுதான் நீதித்துறை முறையாக செயல்பட உதவ முடியும் என்றார்.
பிரதமர் அலுவலகம்
பேராசிரியர் திரு எம்.எஸ். நரசிம்மனின் மறைவிற்கு பிரதமர் இரங்கல்
பிரதமர் திரு நரேந்திர மோடி, பேராசிரியர் திரு எம்.எஸ். நரசிம்மனின் மறைவிற்கு இரங்கல் தெரிவித்துள்ளார்.
இது சம்பந்தமாக அவர் வெளியிட்டுள்ள சுட்டுரைச் செய்தியில், “உலகம் முழுவதும் குறிப்பிடத்தக்க தாக்கத்தை ஏற்படுத்திய தலைசிறந்த கணிதவியலாளராக பேராசிரியர் திரு எம்.எஸ். நரசிம்மன் என்றும் நினைவில் கொள்ளப்படுவார். கணிதத்தைக் கடந்த அவரது படைப்புகளிலும் அவர் முத்திரை பதித்தார். அவரது மறைவினால் மிகவும் துயரடைந்தேன். அன்னாரது குடும்பத்தினருக்கும், நண்பர்களுக்கும் எனது இரங்கல்கள். ஓம் சாந்தி!”, என்று தெரிவித்துள்ளார்.
ஜவுளித்துறை அமைச்சகம்
கட்டாய பேக்கேஜிங் விதிமுறைகளின் படி உணவு தானியங்களில் 100%-ம் சர்க்கரையில் 20%-ம் சணல் பைகளில் பேக் செய்யப்பட வேண்டும்
சணல் வருடம் 2021-22-க்கான  பேக்கேஜிங்கில் சணலை கட்டாயமாகப் பயன்படுத்துவதற்கான விதிமுறைகளுக்கு பிரதமர் திரு நரேந்திர மோடியின் தலைமையிலான அரசு ஒப்புதல் அளித்துள்ளது.
சணல் ஆண்டு 2021-22-க்கு அங்கீகரிக்கப்பட்ட கட்டாய பேக்கேஜிங் விதிமுறைகளின் படி உணவு தானியங்களில் 100% மற்றும் சர்க்கரையில் 20% கட்டாயமாக சணல் பைகளில் பேக் செய்யப்பட வேண்டும்.
இந்தியாவின் தேசியப் பொருளாதாரத்தில் சணல் தொழில் முக்கிய பங்காற்றுகிறது. கிழக்குப் பிராந்தியத்தில், குறிப்பாக மேற்கு வங்காளம், பீகார், ஒடிசா, அசாம், திரிபுரா, மேகாலயா, ஆந்திரப் பிரதேசம் மற்றும் தெலங்கானாவில் இது முக்கிய இடத்தைப் பிடித்துள்ளது.
சணல் பேக்கேஜிங் பொருள் சட்டத்தின் கீழ் இட ஒதுக்கீடு விதிமுறைகளின் படி 3.7 லட்சம் தொழிலாளர்கள் மற்றும் 40 லட்சம் விவசாயிகளுக்கு நேரடி வேலைவாய்ப்பை சணல் துறை வழங்குகிறது. சணல் பேக்கேஜிங் பொருள் சட்டம் 1987, சணல் விவசாயிகள், தொழிலாளர்கள் மற்றும் சணல் பொருட்கள் உற்பத்தியில் ஈடுபடும் நபர்களின் நலன்களைப் பாதுகாக்கிறது.
சணல் தொழில்துறையின் மொத்த உற்பத்தியில் 75% சணல் சாக்கு பைகள் ஆகும், இதில் 90% இந்திய உணவுக் கழகம் மற்றும் மாநில கொள்முதல் முகமைகளுக்கு வழங்கப்படுகிறது, மீதமுள்ளவை நேரடியாக ஏற்றுமதி/விற்பனை செய்யப்படுகின்றன.
ஒவ்வொரு ஆண்டும் சுமார் ரூ. 8,000 கோடி மதிப்பிலான சணல் சாக்கு பைகளை உணவு தானியங்களை பேக்கிங் செய்வதற்கு அரசு கொள்முதல் செய்வதன் மூலம் சணல் விவசாயிகள் மற்றும் தொழிலாளர்களின் விளைபொருட்களுக்கு உத்தரவாதமான சந்தை உறுதி செய்யப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770577
நிதி அமைச்சகம்
தங்க இறக்குமதிகளுக்கான சர்வதேச புல்லியன் சந்தை அறிமுகம்
தங்க இறக்குமதிகளுக்கான சர்வதேச புல்லியன் சந்தையின் சோதனை ஓட்டத்தை சர்வதேச நிதி சேவைகள் மையங்கள் ஆணையத்தின் தலைவர் திரு இன்ஜெட்டி ஸ்ரீநிவாஸ் இன்று தொடங்கி வைத்தார். சர்வதேச நிதி சேவைகள் மையங்கள் ஆணையத்தின் நிறுவன தினமான 2021 அக்டோபர் 1 அன்று தனது சேவைகளை இந்நிறுவனம் தொடங்கவுள்ளது.
இந்தியாவில் தங்க இறக்குமதிகளுக்கான நுழைவாயிலாக விளங்கவிருக்கும் சர்வதேச புல்லியன் சந்தை மூலம் உள்நாட்டு நுகர்வுக்கான அனைத்து தங்க இறக்குமதிகளும் முறைப்படுத்தப்படும். இதன் மூலம் அனைத்து சந்தை பங்கேற்பாளர்களும் பொதுவான மற்றும் வெளிப்படையான தளத்தின் கீழ் வந்து, சிறப்பான விலை, தரம் மற்றும் நிதி சந்தைகளின் இதர பிரிவுகளுடன் அதிகளவிலான ஒருங்கிணைப்பு ஆகியவற்றுக்கு வழிவகுத்து, உலகின் வலிமைமிக்க வர்த்தக மையமாக இந்தியாவின் இடத்தை நிலைநிறுத்தும்.
“இந்திய இன்டர்நேஷனல் புல்லியன் எக்ஸ்சேஞ்ச் ஐஎஃப்எஸ்சி லிமிடெட்”-டின் வாயிலாக சர்வதேச புல்லியன் சந்தையை நிறுவுவதற்கான விண்ணப்பத்திற்கு சர்வதேச நிதி சேவைகள் மையங்கள் ஆணையம் ஒப்புதல் அளித்துள்ளது.
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746963
----
(Visitor Counter : 267
பிரதமர் அலுவலகம்
ராஜயோகினி தாதி ஜானகி ஜியின் மறைவுக்கு பிரதமர் இரங்கல் தெரிவித்தார்
பிரம்ம குமாரிகள் இயக்கத்தின் தலைவர் ராஜயோகினி தாதி ஜானகி ஜியின் மறைவுக்கு பிரதமர், திரு. நரேந்திர மோடி, இரங்கல் தெரிவித்துள்ளார்.
"பிரம்ம குமாரிகள் இயக்கத்தின் தலைவர் ராஜயோகினி தாதி ஜானகி ஜி சமூகத்துக்கு சிறப்பான சேவையை ஆற்றினார். அடுத்தவரின் வாழ்வில் நேர்மறை மாற்றத்தை ஏற்படுத்த அவர் பாடுபட்டார். பெண்கள் முன்னேற்றத்துக்கு அவர் எடுத்த முயற்சிகள் பாராட்டத்தக்கவை. இந்த துயரமான நேரத்தில், அவரை பின்தொடரும் எண்ணிலடங்காதோரிடம் எனது எண்ணங்கள் உள்ளன. ஓம் சாந்தி” என்று பிரதமர் கூறினார்.
அறிவியல் மற்றும் தொழில்நுட்பத்துறை
பார்வை குறைபாடுள்ள மாணவர்கள் முன்னேறிய தொழில்நுட்பத்தைப் பயன்படுத்தி பிரெய்லி வரைபடங்களை பயன்படுத்த முடியும்
நாடு முழுவதிலும் உள்ள பார்வை குறைபாடுள்ள மாணவர்கள், டிஜிட்டல் எம்போஸிங் தொழில்நுட்பத்தைப் பயன்படுத்தி உருவாக்கப்பட்ட பிரெய்லி வரைபடங்களுக்கான அணுகலைப் பெறுவார்கள், எளிதாகப் பயன்படுத்தக்கூடிய வகையில் இவை இருக்கும்.
டிஜிட்டல் எம்போசிங் தொழில்நுட்பம் என்பது அச்சிடும் தட்டுகள், அச்சுகள், ரசாயனங்கள் மற்றும் கரைப்பான்கள் ஆகியவற்றின் தேவையை நீக்குவதோடு, மாசுபடுத்தும் கழிவுகளை வெளியிடுவதில்லை மற்றும் ஒட்டுமொத்த மின்சார பயன்பாட்டைக் குறைக்கிறது.
அறிவியல் மற்றும் தொழில்நுட்பத் துறையின் இணைக்கப்பட்ட அலுவலகமாகச் செயல்படும் தேசிய அட்லஸ் & தீமேட்டிக் மேப்பிங் ஆர்கனைசேஷன்  மூலம் இந்தப் புதுமையான தொழில்நுட்பம் இந்தியாவில் முதன்முறையாக அறிமுகப்படுத்தப்பட்டு, வடிவமைக்கப்பட்டு செயல்படுத்தப்பட்டுள்ள்ளது.
இந்தத் தொழில்நுட்பத்தைப் பயன்படுத்தி வரைபடங்களை வேகமாக உருவாக்க முடிவதோடு, பல வருடங்கள் பயன்படுத்தக்கூடிய பிரெய்லி வரைபடங்களையும் உருவாக்க முடியும்.
நாட்மோ தனது பயணத்தை 1997-ம் ஆண்டில் தொடங்கியது, பார்வையற்றோருக்கான பிரெய்லி அட்லஸ்  பதிப்பு, 2017 பார்வையற்றோர் சமூகத்தின் பெரும் வரவேற்பைப் பெற்றது. 10 பிப்ரவரி 2017 அன்று புது தில்லியில் அதிகாரப்பூர்வமாக அறிமுகப்படுத்தப்பட்ட இந்த வெளியீட்டிற்காக, "மாற்றுத்திறனாளிகளுக்கான அறிவியல் மற்றும் தொழில்நுட்ப தலையீடு" என்ற தேசிய விருதை பிரதமர் திரு நரேந்திர மோடி நாட்மோவுக்கு வழங்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788927
பிரதமர் அலுவலகம்
நேதாஜி சுபாஷ் சந்திர போசின் பிறந்த நாளில் பிரதமர் மரியாதை
நேதாஜி சுபாஷ் சந்திர போசின் பிறந்த நாளில் பிரதமர் திரு நரேந்திர மோடி அவருக்கு மரியாதை செலுத்தினார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ நேதாஜி சுபாஷ் சந்திர போசின் பிறந்த நாளில், அவருக்கு நான் தலைவணங்குகிறேன். நமது நாட்டுக்கு அவர் ஆற்றிய முக்கியமான பங்களிப்பு குறித்து ஒவ்வொரு இந்தியரும் பெருமிதம் கொள்கின்றர்’’
ரசாயனம் மற்றும் உரங்கள் அமைச்சகம்
மலிவு விலையில் மருந்துகள் கிடைக்க 25,000 மக்கள் மருந்தக மையங்களை திறக்க அரசு முடிவு
மக்கள் மருந்தக மையங்கள் ரூ.20,000 கோடி சேமிப்பின் மூலம் நாட்டின் நடுத்தர வர்க்கத்திற்கு புதிய பலத்தை அளித்துள்ளன.
மக்கள் மருந்தக மையங்களின் எண்ணிக்கையை 25,000 ஆக உயர்த்த இலக்கு நிர்ணயிக்கப்பட்டுள்ளது
பிரதமர் திரு. நரேந்திர மோடி செங்கோட்டையில் தமது சுதந்திர தின உரையின் போது, மக்கள் மருந்தக மையங்களின் எண்ணிக்கையை 10,000 லிருந்து 25,000 ஆக உயர்த்த அரசாங்கம் திட்டமிட்டுள்ளது என்று கூறினார்.
மக்கள் மருந்தக மையங்கள் மக்களுக்கு குறிப்பாக நடுத்தர வர்க்கத்திற்கு ஒரு புதிய சக்தியை அளித்துள்ளன என்று அவர் கூறினார். ஒருவருக்கு சர்க்கரை நோய் இருப்பது கண்டறியப்பட்டால், மாதந்தோறும் ரூ.3000 பில் வருகிறது.
மக்கள் மருந்தக மையங்கள் மூலம், 100 ரூபாய் மதிப்புள்ள மருந்துகளை, 10 முதல், 15 ரூபாய்க்கு வழங்குகிறோம் என்று அவர் கூறினார்.
பாரம்பரிய திறன்களைக் கொண்டவர்களுக்கு ரூ .13,000 முதல் ரூ .15,000 கோடி ஒதுக்கீட்டில் விஸ்வகர்மா திட்டத்தை அரசாங்கம் அடுத்த மாதத்தில் அறிமுகப்படுத்தும். மக்கள் மருந்தக மையங்களின் எண்ணிக்கையை 10,000 லிருந்து 25,000 ஆக உயர்த்த அரசு நடவடிக்கை எடுத்து வருகிறது என்றார் பிரதமர்.
சிறுபான்மையினர் நலன் அமைச்சகம்
டேராடூனில் “ஹுனர் ஹாட்” 30-வது பதிப்பை மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி மற்றும் உத்தரகாண்ட் முதல்வர் திரு புஷ்கர் சிங் தாமி ஆகியோர் தொடங்கி வைத்தனர்
“ஹுனர் ஹாட்” 30-வது பதிப்பை மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி மற்றும் உத்தரகாண்ட் முதல்வர் திரு புஷ்கர் சிங் தாமி ஆகியோர் டேராடூனில் இன்று தொடங்கி வைத்தனர்.
தொடக்க நிகழ்வில் பேசிய மத்திய அமைச்சர், ‘ஹுனர் ஹாட்’ என்பது கட்ச் முதல் கட்டாக் வரையிலும், காஷ்மீர் முதல் கன்னியாகுமரி வரையிலும் ஒட்டுமொத்த தேசத்தின் கைவினைஞர்களையும் ஒரே கூரையின் கீழ் கொண்டுவரும் தனித்துவமான தளமாகும் என்றார்.
ஹுனர் ஹாட்களின் முக்கிய அம்சங்களில் "விஸ்வகர்மா வாடிகா" ஒன்றாகும் என்று கூறிய திரு நக்வி, பாரம்பரிய உள்நாட்டு தயாரிப்புகள் எவ்வாறு தயாரிக்கப்படுகின்றன என்பதை கைவினைஞர்கள் இந்த "வாடிகாக்களில்" நேரடியாக காட்சிப்படுத்துகின்றனர் என்றார். கழிவுகளை அழகிய கைவினைப் பொருட்களாக மாற்றும் கைவினைஞர்களின் திறமை இந்த நிகழ்வுகள் அனைத்திலும் காட்சிப்படுத்தப்படுவதாக மத்திய அமைச்சர் மேலும் கூறினார்.
நம் நாட்டில் திறமையானவர்களுக்கு பஞ்சமில்லை என்று முதல்வர் திரு புஷ்கர் சிங் தாமி தமது உரையில் கூறினார். திறமையான கைவினைஞர்கள் தங்கள் கலை மற்றும் கைவினைப்பொருட்களுக்கான சந்தையைத் தேடிக்கொண்டிருந்தனர். "ஹுனர் ஹாட்" அத்தகைய கைவினைஞர்கள் மற்றும் கைவினைஞர்களுக்கு மகத்தான சந்தை மற்றும் வாய்ப்புகளை வழங்கியுள்ளது என்று அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767504
வணிகம் மற்றும் தொழில்துறை அமைச்சகம்
சிறப்பு பொருளாதார மண்டலங்கள்  மசோதா, 2019-க்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று புதுதில்லியில் கூடிய மத்திய அமைச்சரவை, சிறப்பு பொருளாதார மண்டலங்கள்  அவசரச் சட்டம், 2019-க்கு மாற்றாக, சிறப்பு பொருளாதார மண்டலங்கள்  மசோதா, 2019 ஐ அறிமுகப்படுத்துவதற்கு ஒப்புதல் அளித்தது. இந்த மசோதா வரும் நாடாளுமன்ற கூட்டத் தொடரில் அறிமுகப்படுத்தப்படும்.
சிறப்பு பொருளாதார மண்டலங்கள் சட்டம், 2005-ல் பிரிவு 2ன் கீழ் துணைப்பிரிவு 5ல் திருத்தம் செய்யப்பட்ட பின்னர், மத்திய அரசால் அங்கீகரிக்கப்பட்ட அறக்கட்டளையோ அல்லது எந்த அமைப்போ, சிறப்பு பொருளாதார மண்டலத்தில் தொழிற்கூடம் அமைப்பதற்கான அனுமதியைப் பெற பரிசீலிப்பதற்கான தகுதியைப் பெறும்.
ரெயில்வே அமைச்சகம்
ஒடிசாவில் ஏற்பட்ட சோகமான விபத்தில் சிக்கி உயிரிழந்தவர்களின் குடும்பத்தினர்/நண்பர்கள்/உறவினர்கள் மற்றும் பயணிகளுக்காக இந்திய ரயில்வே 139 உதவி எண்ணில் சிறப்பு ஏற்பாடுகளை செய்துள்ளது.
ரயில்வே மூத்த அதிகாரிகள் 24x7 நேரமும் உதவி எண் 139 தொலைபேசி அழைப்புகளுக்கு பதிலளிப்பார்கள்
இரயில்வே உதவி எண் 139 இன் நோக்கம், இந்த இக்கட்டான நேரத்தில் பாதிக்கப்பட்ட பயணிகள் மற்றும் அவர்களது உறவினர்களுக்கு சரியான, திருப்திகரமான தகவலை வழங்க உதவுவதாகும்
ஒடிசாவில் ஏற்பட்ட சோகமான ரயில் விபத்தில் சிக்கி உயிரிழந்த நபர்களின் குடும்பத்தினர்/நண்பர்கள்/உறவினர்கள் மற்றும் விபத்தில் சிக்கிய பயணிகளுக்கு வசதியாக இந்திய ரயில்வே உதவி எண் 139 இல் சிறப்பு ஏற்பாடுகளை செய்துள்ளது. மூத்த அதிகாரிகள் குழு 24X7 நேரமும் உதவி எண்ணை நிர்வகித்து வருகிறது. மேலும் மண்டல ரயில்வே மற்றும் மாநில அரசுடன் ஒருங்கிணைக்கப்பட்டு அழைப்பாளர்களுக்கு தொடர்புடைய அனைத்து விவரங்களையும் வழங்கும். இந்த சேவை தடையின்றி தொடரும். ரயில்வே அமைச்சரால் அறிவிக்கப்பட்ட மேம்படுத்தப்பட்ட உதவித் தொகையை உடனடியாக வழங்குவதை உறுதி செய்யும். இறப்பு ஏற்பட்டால் 10 லட்சம் ரூபாயும் பலத்த காயங்களுக்கு 2 லட்சம் ரூபாயும், சிறிய காயங்களுக்கு 50,000 ரூபாயும் வழங்கப்படுகிறது.
இரயில்வே உதவி எண் 139 இன் நோக்கம், இந்த கடினமான நேரத்தில் பாதிக்கப்பட்ட பயணிகள் மற்றும் அவர்களது உறவினர்களுக்கு சரியான திருப்திகரமான தகவலை வழங்கி உதவுவதாகும்.
இதுவரை ரயில்வே துறை 285 பேருக்கு  3.22 கோடி ரூபாய் உதவித் தொகை வழங்கியுள்ளது. இந்திய ரயில்வே 7 இடங்களில்  உதவித் தொகையை வழங்குகிறது.
மனித வள மேம்பாட்டு அமைச்சகம்
ஐஐடி பாலக்காடின் பிரதான வளாகத்துக்கான அடிக்கல்லை கேரள முதல்வருடன் இணைந்து மத்திய கல்வி அமைச்சர் நாட்டினார்
மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மற்றும் கேரள முதல்வர் திரு பினராயி விஜயன் ஆகியோர் இணைந்து இந்திய தொழில்நுட்பக் கழகம்  பாலக்காடின் பிரதான வளாகத்துக்கான அடிக்கல்லை இன்று நாட்டினர்.
மேலும், மெய்நிகர் முறையில் நடைபெற்ற இந்த விழாவின் போது, ஐஐடி பாலக்காடின் தற்காலிக வளாகமான நிலாவையும் அவர்கள் திறந்து வைத்தனர். வெளியுறவுத் துறை மற்றும் நாடாளுமன்ற விவகாரங்கள் இணை அமைச்சர் திரு வி முரளிதரன், கேரள உயர்கல்வி அமைச்சர் டாக்டர் கே டி ஜலீல், மற்றும் மாநிலத்தின் இதர அமைச்சர்கள் மற்றும் மக்கள் பிரதிநிதிகள் ஆகியோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய திரு ரமேஷ் பொக்ரியால் 'நிஷாங்க்', கடந்த ஐந்து வருடங்களில் ஐஐடி பாலக்காடு சிறப்பான வளர்ச்சியை அடைந்திருப்பதாகவும், கல்வி மற்றும் ஆராய்ச்சித் துறைகளில் சிறந்த பங்காற்றி இருப்பதாகவும் தெரிவித்தார்.
இளநிலை படிப்புகளில் 640 மாணவர்களையும், முதுநிலை படிப்புகளில் 225 மாணவர்களையும், முனைவர் பட்டப் படிப்புகளில் 132 மாணாவர்களையும் இந்த நிறுவனம் தன்னகத்தே கொண்டிருப்பதாக மத்திய கல்வி அமைச்சர் கூறினார்.
விழாவில் பேசிய கேரள முதல்வர் திரு விஜயன், மத்திய மற்றும் மாநில அரசுகளின் திட்டங்களின் உளப்பூர்வமான ஆதரவோடு ஐஐடி பாலக்காடு அப்பகுதியின் தேவைகளை சிறப்பான முறையில் பூர்த்தி செய்து வருவதாகக் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667100
-----
(Visitor Counter : 72
சமூக நிதி மற்றும் அதிகாரமளித்தல் அமைச்சகம்
காணொலிக் காட்சி வாயிலாக ராஞ்சியில் மாற்றுத்திறனாளிகளுக்கான ஒருங்கிணைந்த பிராந்திய மையத்தை திரு தாவர்சந்த் கெலாட் துவக்கி வைக்கிறார்
ராஞ்சியில் உள்ள நம்கும் வட்டார மையத்தில் அமைக்கப்பட்டுள்ள, மாற்றுத்திறனாளிகளுக்கான ஒருங்கிணைந்த பிராந்திய மையத்தை மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் தாவர்சந்த் கெலாட், காணொலிக் காட்சி வாயிலாக ஜூன் 17-ம் தேதியன்று துவக்கி வைக்கிறார். இந்த மையம் பொது மருத்துவம், உடற்பயிற்சி மருத்துவம், தொழிற்பயிற்சி, செவித்திறன் மற்றும் பேசும்திறன் பயிற்சி, உளவியல், முடக்குநீக்கியல், சிறப்புக் கல்வி உள்ளிட்ட பல்வேறு சிசிச்சைகளையும் மறுவாழ்வு பயிற்சிகளையும், மாற்றுத்திறனாளிகளுக்கு அளிக்க உள்ளது.
----
(Visitor Counter : 145
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.21 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.21 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 26,583 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,594 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,68,557.
இந்தியாவில் கடந்த 24 மணி நேரத்தில் 2,678 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,37,952 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.81 கோடி  வாராந்திரத் தொற்று 1.07 சதவீதமாக உள்ளது. தினசரித் தொற்று விகிதம் 1.13 சதவீதமாக பதிவாகியுள்ளது.
(Visitor Counter : 100
பிரதமர் அலுவலகம்
கடற்படைக்குரிய கண்டுபிடிப்புகள் மற்றும் உள்நாட்டுமயமாக்கல் நிறுவனத்தின்  ‘ஸ்வாவ்லம்பன்’ கருத்தரங்கில் பிரதமர் உரையாற்றினார்
கடற்படைக்குரிய கண்டுபிடிப்புகள் மற்றும் உள்நாட்டுமயமாக்கல் நிறுவனத்தின்  ‘ஸ்வாவ்லம்பன்’ கருத்தரங்கில் பிரதமர் திரு நரேந்திர மோடி உரையாற்றினார்.
 கருத்தரங்கம் முக்கிய நடவடிக்கையாகும்.
“உள்நாட்டுமய தொழில்நுட்பங்களின் எண்ணிக்கையை அதிகரிக்க நாம் தொடர்ந்து பணியாற்ற வேண்டும். இந்தியா தனது விடுதலையின் நூற்றாண்டைக் கொண்டாடும் வேளையில் நமது கடற்படை இதுவரை இல்லாத வகையில் புதிய உச்சத்தை எட்ட வேண்டும் என்பது உங்களது இலக்காக இருக்க வேண்டும்”, என்று பிரதமர் தெரிவித்தார்.
சுதந்திரத்தின் தொடக்க தசாப்தங்களில் ராணுவத் துறையில் உற்பத்தி மற்றும் ஆராய்ச்சியில் அதிக கவனமும், வளர்ச்சியும் செலுத்தப்படவில்லை என்று பிரதமர் வேதனை தெரிவித்தார். “புதிய கண்டுபிடிப்புகள் என்பது மிகவும் முக்கியம், அது உள்நாட்டுமயமாக்கலாக இருக்க வேண்டும். இறக்குமதி செய்யப்படும் பொருட்கள், புதிய கண்டுபிடிப்புகளின் ஆதாரமாக இருக்க முடியாது”, என்று அவர் குறிப்பிட்டார். இறக்குமதி பொருட்கள் மீதான ஆர்வத்தின் மனநிலை மாற வேண்டியதன் அவசியத்தையும் அவர் வலியுறுத்தினார்.
நாட்டின் பொருளாதாரத்திற்கும், கேந்திர நிலையின் அடிப்படையிலும் தன்னிறைவான பாதுகாப்பு அமைப்புமுறை என்பது மிகுந்த முக்கியத்துவம் பெறுவதாக பிரதமர் கூறினார். 2014-ஆம் ஆண்டிற்கு பிறகு பிறர்சார்பை குறைப்பதற்கு விரைவான பணிகள் மேற்கொள்ளப்பட்டதாக அவர் தெரிவித்தார். பாதுகாப்பு பொதுத்துறை நிறுவனங்களை வெவ்வேறு துறைகளில் வகைப்படுத்தியிருப்பதன் வாயிலாக அவற்றுக்கு அரசு புதிய ஆற்றலை வழங்கியிருப்பதாக பிரதமர் பெருமிதம் கொண்டார். “ஒவ்வொருவரின் முயற்சியுடன் புதிய பாதுகாப்பு சூழலை நாம் உருவாக்குகிறோம். பாதுகாப்பு ஆராய்ச்சி மற்றும் மேம்பாட்டு வாய்ப்புகள் தற்போது தனியார் துறை, கல்வி, குறு, சிறு மற்றும் நடுத்தர தொழில் நிறுவனங்கள் மற்றும் புத்தொழில் நிறுவனங்களுக்கும் வழங்கப்படுகின்றன”, என்று கூறிய அவர், முற்றிலும் உள்நாட்டிலேயே தயாரிக்கப்படும் முதல் விமான சேவை விரைவில் துவங்கப்படும் என்று நம்பிக்கை தெரிவித்தார்.
கடந்த 4-5 ஆண்டுகளில் ராணுவப் பொருட்களின் இறக்குமதி சுமார் 21% குறைந்திருப்பதாகவும், கடந்த ஆண்டு ரூ. 13,000 கோடி மதிப்பிலான ராணுவப் பொருட்கள் ஏற்றுமதி செய்யப்பட்டதில் 70% தனியார் துறையினரின் பங்களிப்பு என்றும் அவர் கூறினார்.
“தேசிய பாதுகாப்புக்கு அச்சுறுத்தல்கள் பரவலாக மாறியுள்ளன, போர் முறைகளும் மாறி வருகின்றன. உலக அரங்கில் இந்தியா தன்னை நிலைநிறுத்திக் கொள்ளும் வேளையில், தவறான தகவல்கள், முரண்பாடான தகவல்கள் மூலம் தொடர்ந்து தாக்குதல்கள் நடைபெற்று வருகின்றன. உள்நாட்டிலோ அல்லது வெளிநாடுகளிலோ இந்தியாவின் நலனுக்கு தீங்கு விளைவிக்கும் சக்திகள் முறியடிக்கப்பட வேண்டும். தற்சார்பு இந்தியாவுக்கு ‘முழுமையான அரசு’ என்ற அணுகுமுறையைப் போல, நாட்டின் பாதுகாப்பிற்கு ‘முழுமையான தேசம்' என்ற அணுகுமுறை தற்போதைய காலத்தின் கட்டாயம்”, என்று பிரதமர் தெரிவித்தார்.
ரெயில்வே அமைச்சகம்
25 டன் சரக்கு ரயில் பெட்டிகள்
ரயில்வே அமைச்சர் திரு. அஸ்வினி வைஷ்ணவ் மக்களவையில் எழுத்துபூர்வமாக தாக்கல் செய்த பதிலில் கூறியதாவது:
25 டன் சரக்குகளை ஏற்றும் வகையில் பிஎல்சிஎஸ், பிஓஎக்ஸ்என்எஸ் மற்றும் பிஓபிஎஸ்என்எஸ் என்ற மூன்று புதிய சரக்கு வண்டிகள் வடிவமைக்கப்பட்டுள்ளன. இதன் மூலம் 12 சதவீதம் முதல் 17 சதவீதம் சரக்குகளை கூடுதலாக எடுத்துச் செல்ல முடியும்.
மேலும் 4 மாடல் சரக்கு வண்டிகளில், சரக்கு ஏற்றும் அளவு, 25 டன்களாக அதிகரிக்கப்பட்டுள்ளது.
ரயில்வே சரக்குகளை கையாள கதி சக்தி சரக்கு முனைய கொள்கை கடந்த ஆண்டு டிசம்பர் 15ம் தேதி தொடங்கப்பட்டது. இதன் மூலம் 100 கதி சக்தி சரக்கு முனையங்களை அடுத்த 3 நிதியாண்டுகளில் ஏற்படுத்த இலக்கு நிர்ணயிக்கப்பட்டுள்ளது. இதற்கு தற்போது வரை 71 இடங்கள் அடையாளம் காணப்பட்டுள்ளன.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808643